**БАТЛАВ:** СОЁЛЫН ТӨВ ӨРГӨӨНИЙ

ЗАХИРАЛ

......................................................... Д.АРИУНБААТАР

**НИЙСЛЭЛИЙН СОЁЛЫН ТӨВ ӨРГӨӨНИЙ**

 **“ИХ ТАНХИМ”-ЫН ТҮРЭЭСИЙН ГЭРЭЭ**

|  |  |  |
| --- | --- | --- |
| 2024 оны 01 дүгээрсарын 08 ны өдөр | Дугаар : |  Улаанбаатар хот |

Нэг талаас Нийслэлийн Соёлын Төв өргөөний захиргааг төлөөлж, (регистрийн дугаартай ЖЮ73121472) төлөөлж, маркетингийн менежер Мөнхөө овогтой Амарсанаа (цаашид “Түрээслүүлэгч” гэх), Нөгөө талаас Завхан аймгийн Сантмаргац сумын Нутгийн зөвлөлийн дарга Б.Балжинням (цаашид "Түрээслэгч" гэх)(цаашид хамтад нь “Талууд” гэх) нар **Соёлын төв өргөөний их танхимд** 2024 оны 01 дүгээр сарын 20-ны өдөр 15.00 цагт **“ЗАВХАН АЙМГИЙН САНТМАРГАЦ СУМЫН 100 ЖИЛИЙН ОЙГ УГТСАН ХҮНДЭТГЭЛИЙН”** арга хэмжээг зохион байгуулахаар энэхүү гэрээг байгуулав.

1. **Нэг. Ерөнхий зүйл**
	1. Энэхүү гэрээний зорилго: Завхан аймгийн Сантмаргац сумын 100 жилийн ойг угтсан хүндэтгэлийн арга хэмжээг Соёлын төв өргөөний их танхимд зохион байгуулах арга хэмжээнд оролцогч гэрээнд болон хуульд заасан нөхцөлийн дагуу түрээслэх, түрээслүүлэх, түрээслэгч нь гэрээгээр тогтоосон төлбөрийг төлөх, хүлээсэн эрх, үүргээ хэрэгжүүлэхтэй холбоотой талуудын хооронд үүсэх харилцааг зохицуулах, талуудын эдлэх эрх, хүлээх үүрэг хариуцлагыг тодорхойлоход оршино.
	2. Гэрээ нь Монгол Улсын Иргэний хууль, Монгол Улсын Засаг Захиргаа Нутаг Дэвсгэрийн Нэгжийн тухай хууль, Төрийн болон орон нутгийн өмчийн тухай хууль, НИТХТ-ийн тогтоолоор баталсан “Нийслэлийн өмчийн эд хөрөнгийг түрээслүүлэх журам”-ыг баримтлан хийгдсэн тул оролцогч талууд дагаж мөрдөх эрх зүйн актын үндэслэл болно.
	3. Тайз засалт 2024 оны 01-р сарын 19-ны өдрийн 21.00 цагаас 01-р сарын 20-ны өдрийн 21.00 цаг хүртэл байна.
	4. Захиалагчийн тал үзвэрийн тасалбарын 10 дугаар эгнээний 1-24 дүгээр суудлуудыг, Түрээслүүлэгчийн тал 10 дугаар эгнээний 25-49 дүгээр суудлуудыг тус тус авна.
	5. Тасалбарын үнэ: Партер ...................төгрөг

Бельэтаж ...............төгрөг

**Хоёр. Түрээслүүлэгчийн эрх, үүрэг**

* 1. Түрээслүүлэгч дараах эрх эдэлнэ.
		1. Их танхим ашиглуулсны хөлсийг гэрээнд заасны дагуу Түрээслэгчээс шаардах эрхтэй.
		2. Их танхим ашиглуулсны хөлсийг нийт орлогын ...... хувиар тооцоолж авна. Их танхим ашиглах төлбөрийг гэрээ баталгаажсан өдрөөс хойш төлбөрийг бүрэн авсан байх. Төлбөр хийгдээгүй тохиолдолд тайз ашиглуулахгүй ба гэрээг цуцлах хүртэл эрх эдэлнэ.
	2. Түрээслүүлэгч дараах үүрэг хүлээнэ.
		1. Их танхимд зохион байгуулж буй арга хэмжээнд шаардлагатай өрөө тасалгааг тавилгын хамт жагсаалтаар хүлээлгэж өгөх ба ажил дууссаны дараа хүлээн авна.
	3. Их танхим, өрөө тасалгаа, техник хэрэгслийг түрээслэгч (захиалагч)-ийн үйл ажиллагааг явуулах хэвийн нөхцлийг хангана.
		1. Үйл ажиллагаа явуулах тайз, гэрлийн найдвартай бэлэн байдлыг хангаж, зөвхөн өөрийн байгууллагын дууны болон гэрэлтүүлгийн техникээ ажиллуулна. Захиалагч талын техникч ажиллаж байх хугацаанд техник, тоног төхөөрөмж эвдэрч гэмтсэн, арга хэмжээ саатсан тохиолдолд хохирлыг захиалагч тал бүрэн хариуцна.
		2. Түрээслэгч (захиалагч)-ийн зохион байгуулж буй арга хэмжээ нь гэрээний нөхцлийн дагуу явагдаж байгаа эсэхэд хяналт тавина.
		3. Түрээслэгч (захиалагч)-ийн үйл ажиллагааны буруугаас байгууллагад учирсан хохирлыг арилгуулна.
		4. Уулзалт, хурлын үйл ажиллагааг нэг цагт 3.000.000 (гурван сая) төгрөгөөр тооцон нийт 2 цагийн хөлсөнд 6.000.000 (зургаан сая) төгрөг авна. Цагийн хөлсийг үйл ажиллагааны чиглэлээр бүтээгдэхүүний өртөгтэй уялдуулан тооцож, жагсаалтаар баталсан байна. Цаг хэтэрсэн тохиолдолд төлбөрийг нэмж авна.
		5. Түрээслүүлэгч нь Нэмэгдсэн өртгийн албан татварын тухай хуулийн 17.3 дугаар зүйлийг үндэслэн захиалагчид НӨАТ-ын баримтыг олгоно.
		6. Тухайн үзвэр, тоглолтонд албан ёсоор оролцох хүмүүсийн нэрсийн жагсаалтыг тоглолт болохоос 2-оос доошгүй хоногийн өмнө Соёлын Төв Өргөөний захиргаанд өгч, гэрээнд хавсаргана.

**Гурав. Түрээслэгч /захиалагч/-ийн эрх, үүрэг**

* 1. Түрээслэгч нь үйл ажиллагаа явуулахдаа Монгол Улсын хууль тогтоомж болон дүрэм, журам, гэрээгээр хүлээсэн үүргээ биелүүлнэ.
	2. Их танхим ашиглах төлбөрийг гэрээ баталгаажсан өдрөөс хойш 7 хоногийн дотор урьдчилгаа 50% төлбөрийг төлөх. Үйл ажиллагаа эхлэхээс 3 хоногийн өмнө төлбөрийг бүрэн төлж барагдуулсан байх.
	3. Тайзны болон өрөө тасалгааны техник хэрэгсэл, эд хогшлыг ариг гамтай эдэлж, ажлаа дуусмагц жагсаалтаар хүлээлгэж өгнө.
	4. Зохион байгуулагдаж буй арга хэмжээнд зориулсан засал чимэглэл, зар сурталчилгааг түрээслэгч өөрийн зардлаар хийхээс гадна түрээслүүлэгчээс оноож өгсөн цэгээс бусад газарт тохижилт хийх, эд хогшил хөдөлгөх, хаах, хана шаланд скоч, цавуулаг зүйл нааж, хадаас хадахыг хориглоно.
	5. Түрээслэгч нь үйл ажиллагааны үед вино, пиво, архи зэрэг согтууруулах ундааны төрлийн бүтээгдэхүүнийг зөвшөөрөлгүй худалдаалахыг хориглох бөгөөд зайлшгүй шаардлагатай тохиолдолд Соёлын Төв Өргөөний захиргаанд мэдэгдэж албан ёсоор зөвшөөрөл авна. Хэрэв уг журмыг зөрчвөл үйл ажиллагааг зогсоох хүртэл арга хэмжээ авна.
	6. Түрээслэгч нь үйл ажиллагаандаа зориулсан талбайн тохижилт хийх загвар зургийг түрээслүүлэгч талд урьдчилан мэдэгдэж батлуулна.
	7. Тоглолт эхлэхээс өмнө хоёр цагийн өмнө дууны операторт Ipad, CD болон аудио бичлэгээ шалгаж, Түрээслүүлэгчид хүлээлгэн өгөх үүрэгтэй.
	8. Тайзан дээр зохион байгуулагдаж буй арга хэмжээнд оролцогчид нь хөдөлмөр хамгаалалтын болон галын аюулгүй ажиллагааны байдлын тухай хууль, дүрмийг дагаж биелүүлнэ.
	9. Түрээслэгчийн үйл ажиллагааны буруугаас болоод барилга байгууламж, техник хэрэгсэл, эд хөрөнгөнд хохирол учруулбал түрээслэгч хариуцна.
	10. Зохион байгуулагдаж буй арга хэмжээний тасалбар /урилга, билет/-ыг нийт суудлын тооноос хэтрүүлэхгүй ба үзвэрийн тасалбарт Соёлын Төв Өргөөний билетийн кассын тэмдэг даруулсан байна. Үзвэрийн тасалбарт кассын тэмдэг дарагдаагүй бол хүчингүйд тооцно.
	11. Түрээслэгч нь тоглолт, арга хэмжээний үед өөрийн ажилчдыг үзэгчид оруулах төв болон ажилчид ордог хаалганд хяналт тавиулахаар ажиллуулж болно.
	12. Түрээслэгч нь 2.3.5 дугаар заалтыг хэрэгжүүлэхэд шаардлагатай мэдээллийг үнэн зөв гаргаж өгнө. Хэрэв алдаатай мэдээллийг өгч, баримт алдаатай шивэгдсэн тохиолдолд гарах хариуцлагыг түрээслүүлэгч тал хариуцахгүй болно.
	13. Тайз, гэрлийн ажилчидтай зүй бусаар харьцах, тайз болон жүжигчдийн бэлтгэлийн өрөөнд тамхи татах, согтууруулах ундаа хэрэглэх зэрэг зөрчил гаргасан тохиолдолд холбогдох хууль, тогтоомжийн дагуу хариуцлага хүлээлгэх арга хэмжээ авна.
	14. Тоглолтын болон сургуулилтын цагийг гэрээнд заасны дагуу чанд баримтлан ажиллах ба түрээслэгч байгууллага нь түрээслүүлэгч байгууллагын дотоод журманд захирагдаж үйл ажиллагаагаа явуулна.

**Дөрөв.Төлбөр тооцоо**

* 1. Түрээслэгч нь гэрээнд заасан төлбөр тооцооны 50%-ийг урьдчилан хийснээр

 захиалгат өдөр баталгаажна.

* 1. Талбай ашигласны цагийн хөлсийг арга хэмжээ эхлэхээс 3 хоногийн өмнө, билетийн тооцоог холбогдох баримтуудыг үндэслэн хийж, орлогын шимтгэлийг өдөр тутам хийж, төлбөрийг төлнө.
	2. Гэрээнд өөрөөр заагаагүй бол байрны цагийн хөлс, орлогын шимтгэлийг гэрээнд заасан хугацаанд төлөөгүй тохиолдолд 2.1.2 т заасны дагуу уг арга хэмжээг зогсоох арга хэмжээ авах буюу шаардлагатай бол шимтгэл төлүүлэх асуудлыг хамтран шийдвэрлэнэ.
	3. Түрээслэгч нь графикт оруулсан тоглолт, арга хэмжээг хүндэтгэн үзэх шалтгаангүйгээр явуулаагүй буюу хойшлуулсан нөхцөлд тухайн гэрээний нийт төлбөрийн 10 хувийг суутгаж байгууллагыг хохиролгүй болгоно.
	4. Түрээслүүлэгчийн харилцах:

 Банкны нэр: Нийслэлийн төрийн сан

 Дансны дугаар: 100200051014

Түрээслэгчийн харилцах:

Банкны нэр: ........................................

 Дансны дугаар: ..................................

Захиалагч байгууллага /хувь хүний/ нэр: Завхан аймгийн Сантмаргац сумын Нутгийн зөвлөлийн дарга Б.Балжинням

Регистр: ИК79100730

**Тав. Талуудын хүлээх хариуцлага**

* 1. Талууд энэхүү гэрээгээр хүлээсэн үүргээ зохих ёсоор биелүүлээгүйгээс үүсэх үр дагавар, хариуцлагыг зөрчил гаргасан тал бүрэн хариуцна.
	2. Аль буруутай тал нь гэрээгээр хүлээсэн үүргээ зохих ёсоор биелүүлээгүй тохиолдолд үүрэг гүйцэтгэх хугацаа хэтэрсэн хоног тутамд гэрээний нийт үнийн дүнгийн 0.3 хувьтай тэнцэх хэмжээний алданги төлнө.

 **Зургаа. Гэрээг цуцлах болон гэрээнд нэмэлт өөрчлөлт оруулах**

* 1. Энэхүү гэрээний аль нэг тал гэрээгээр хүлээсэн үүрэг, нөхцөлийг зөрчиж улмаар шаардлага тавихад биелүүлэхгүй байх болон хуульд зааснаас бусад тохиолдолд энэхүү гэрээг нэг талын санаачилгаар цуцлахгүй.
	2. Гэрээнд оролцогч талуудын аль нэг нь гэрээнд заагдсан үйл ажиллагааг хүндэтгэн үзэх шалтгаангүйгээр зохион байгуулах бололцоогүй болсон тохиолдолд нөгөө талдаа ажлын 7 хоногоос доошгүй хугацааны өмнө мэдэгдэж хамтран шийдвэрлэнэ.
	3. Энэхүү гэрээг цуцлах саналаа аль нэг тал нь нөгөө талдаа бичгээр мэдэгдэнэ.
	4. Талууд харилцан тохиролцсоны үндсэн дээр гэрээнд нэмэлт өөрчлөлтийг зөвхөн бичгээр оруулах бөгөөд талууд гарын үсэг зурснаар хүчин төгөлдөр болно.
	5. Энэхүү гэрээний нэмэлт өөрчлөлт нь тус гэрээний салшгүй хэсэг байна.

**Долоо. Маргаан шийдвэрлэх**

* 1. Энэхүү гэрээг тайлбарлах болон түүний заалтуудыг хэрэгжүүлэхтэй холбогдон гарах аливаа маргааныг талууд харилцан тохиролцож шийдвэрлэхийг эрхэмлэнэ.
	2. Талууд харилцан тохиролцоонд хүрэх боломжгүй тохиолдолд Монгол Улсын хууль тогтоомжийн дагуу шүүхээр шийдвэрлүүлнэ.

**Найм. Гэнэтийн болон давагдашгүй хүчин зүйл**

* 1. Гүйцэтгэгч энэхүү гэрээгээр хүлээсэн үүргээ гэнэтийн болон давагдашгүй хүчин зүйл (үер, гал түймэр, газар хөдлөлт, халдварт өвчний тархалт, зэвсэгт мөргөлдөөн, цэргийн эргэлт, террорист үйлдэл, иргэдийн үймээн, бослого, нийтийн эмх замбараагүй байдал)-ийн улмаас биелүүлэх боломжгүй болсон тохиолдолд гэрээний үйлчлэх хугацааг тухайн нөхцөлийг арилах хүртэл хойшлуулж болно.
	2. Энэхүү гэрээний үүргийн биелэлтэд саад болох нөхцөл байдал үүссэн, дууссан тухай талууд нэг нэгэндээ бичгээр мэдэгдэнэ.
	3. Талууд энэхүү гэрээний хугацааг ямар хугацаагаар хойшлуулж буйгаа бичгээр үйлдэх бөгөөд энэ гэрээний салшгүй хэсэг болно.
	4. Шаардлагатай бол төрийн эрх бүхий байгууллагаас гаргасан нотлох баримт нь давагдашгүй хүчин зүйл байсан, мөн үргэлжилсэн хугацааны нотолгоо болно.

**Ес. Бусад нөхцөл**

* 1. Энэхүү гэрээний талуудын төлөөлөл гарын үсэг зурж, тамга, тэмдэг дарж баталснаар гэрээ хүчин төгөлдөр болох бөгөөд 2 (хоёр) хувь үйлдэж, тал тус бүр нэг хувийг хадгална. Хууль зүйн хувьд тус бүр адил хүчинтэй байна.
	2. Талууд энэхүү гэрээнд тусгагдаагүй асуудлыг шийдвэрлэхдээ Монгол улсын Иргэний хууль болон холбогдох бусад хууль тогтоомжийг мөрдлөг болгоно.
	3. Бичгээр гаргасан зөвшөөрөлгүйгээр аль нэг тал нь гэрээгээр хүлээсэн үүргээ бусад этгээдэд шилжүүлэхийг хориглоно.
	4. Чадамж: Талууд нь гэрээ байгуулах үед өөрийн үйлдлийн учир холбогдлыг бүрэн ойлгож, биеэ зөв удирдаж чадах чадамжтай байсан болно.
	5. Үнэн зөв мэдээлэл: Гэрээний дагуу талуудаас гаргаж өгсөн, гаргаж өгөх бүх баримт бичиг, мэдээлэл, баталгаа нь үнэн зөв бөгөөд гэрээ хүчин төгөлдөр болоход зайлшгүй шаардлагатай аливаа чухал нөхцөл байдлыг орхигдуулаагүй.
	6. Гэрээнд оролцогч талуудын аль нэг нь нөгөө талын өмнөөс гуравдагч этгээдийн өмнө хариуцлага хүлээхгүй.
	7. Түрээслэгч нь Монгол Улсын хууль, тогтоомжоор тогтоосон журмыг зөрчсөн буюу гэрээний нөхцлөөс гадуур зориулалтын бус үйл ажиллагаа явуулахыг хориглоно.
	8. Ажил гүйцэтгэх явцад гэрээнд оруулсан нэмэлт өөрчлөлт нь харилцан тохиролцсоны үндсэн дээр зөвхөн бичгээр хийгдэж талуудын гарын үсэг зурсанаар хүчин төгөлдөр болно.

........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**ГЭРЭЭ БАЙГУУЛСАН:**

|  |  |  |
| --- | --- | --- |
| ТҮРЭЭСЛҮҮЛЭГЧИЙГ ТӨЛӨӨЛЖ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Соёлын төв өргөөний Маркетингийн менежер М. Амарсанаа**Хаяг:**  **Монгол улс. Улаанбаатар хот.** Сүхбаатар дүүрэг, Амарын гудамж 2, Бага тойруу 1, 8-р хороо,Соёлын Төв Өргөө **Утас**: 99005555, 99081440 Email:soyoliintuvurguu@gmail.com |  | ТҮРЭЭСЛЭГЧИЙГ ТӨЛӨӨЛЖ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Завхан аймгийн Сантмаргац сумын Нутгийн зөвлөлийн дарга Б.Балжинням**Хаяг:** **Монгол улс. Улаанбаатар хот.** Чингэлтэй дүүрэг, 2-р хороо, Чоймболын гудамж 55-87 тоот. **Утас:** 99272442Email:  |